CELEX: 62011CO0227
Language: lt
Date: 2012-01-19 00:00:00
Title: 2012 m. sausio 19 d. Teisingumo Teismo (šeštoji kolegija) nutartis DHL Danzas Air & Ocean prieš Inspecteur van de Belastingdienst.#DHL Danzas Air & Ocean (Netherlands) BV prieš Inspecteur van de Belastingdienst/Douane West, kantoor Hoofddorp.#Procedūros reglamento 104 straipsnio 3 dalis — Bendrasis muitų tarifas — Tarifinės pozicijos — Tinklo analizatoriai — Klasifikavimas — Pasaulio muitinių organizacijos klasifikavimo patarimo teisinė reikšmė.#Byla C‑227/11.

2012 m. sausio 19 d. Teisingumo Teismo (šeštoji kolegija) nutartis DHL Danzas Air & Ocean prieš Inspecteur van de Belastingdienst
      (Byla C‑227/11)
      „Procedūros reglamento 104 straipsnio 3 dalis — Bendrasis muitų tarifas — Tarifinės pozicijos — Tinklo analizatoriai — Klasifikavimas — Pasaulio muitinių organizacijos klasifikavimo patarimo teisinė reikšmė“
      1.                     Bendrasis muitų tarifas — Tarifinės pozicijos — Aiškinimas — Atsižvelgimas į Pasaulio muitinių organizacijos klasifikavimo
            patarimą — Atsižvelgimas į Kombinuotąją nomenklatūrą — Ribos — Patarimas, kuriuo negalima pagrįsti klasifikavimo reglamento
            negaliojimo — Iki šio patarimo priėmimo importuotos prekės (žr. 40, 43 punktus)
      2.                     Bendrasis muitų tarifas — Tarifinės pozicijos — Aktyvūs tinklų analizatoriai — Priskyrimas prie Kombinuotosios nomenklatūros
            subpozicijos 9030 40 90 arba prie subpozicijos 9030 40 00 — Sąlyga (Komisijos reglamentai Nr. 1810/2004 ir Nr. 1719/2005)
            (žr. 53 punktą ir rezoliucinę dalį)
      Dalykas 
      
         Prašymas priimti prejudicinį sprendimą — 
               Rechtbank Haarlem 
               — 2005 m. sausio 20 d. Komisijos reglamento (EB) Nr. 129/2005 dėl tam tikrų prekių klasifikavimo Kombinuotojoje nomenklatūroje
                  ir dalinio Reglamento (EB) Nr. 955/98 pakeitimo (OL L 25, p. 37) galiojimas — Tinklo analizatoriai.
               
            Rezoliucinė dalis 
      1987 m. liepos 23 d. Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo
         I priede esanti Kombinuotoji nomenklatūra, iš dalies pakeista atitinkamai 2004 m. rugsėjo 7 d. Komisijos reglamentu (EB) Nr. 1810/2004
         ir 2005 m. spalio 27 d. Komisijos reglamentu (EB) Nr. 1719/2005, turi būti aiškinama taip, kad tinklo analizatoriai, kaip
         antai nagrinėjami pagrindinėje byloje, gali būti priskiriami prie Kombinuotosios nomenklatūros su pakeitimais, padarytais
         Reglamentu Nr. 1810/2004, subpozicijos 9030 40 90 arba prie Kombinuotosios nomenklatūros su pakeitimais, padarytais Reglamentu
         Nr. 1719/2005, subpozicijos 9030 40 00, atsižvelgiant į jų importo datą, su sąlyga, kad šie prietaisai skirti kiekybinėms
         elektros charakteristikoms matuoti ir tikrinti, o tai turi patikrinti nacionalinis teismas. Priešingu atveju šie prietaisai
         turi būti priskiriami prie Kombinuotosios nomenklatūros su pakeitimais, padarytais Reglamentu Nr. 1810/2004, subpozicijos
          9031 80 39 arba prie Kombinuotosios nomenklatūros su pakeitimais, padarytais Reglamentu Nr. 1719/2005, subpozicijos 9031 80 38,
         atsižvelgiant į jų importo datą.